І вось у 1987 годзе вядомы расійскі пісьменнік Альберт Анатольевіч Ліханаў выступіў з ініцыятывай стварэння дзіцячага фонду. Ён як чалавек, які шмат пісаў аб дзецях, добра ведаў іх праблемы, разумеў неабходнасць стварэння такой арганізацыі. У кастрычніку 1987 года прайшоў установачны з’езд Савецкага дзіцячага фонду імя У. І. Леніна ў Маскве. Ад Беларусі на ім прысутнічалі 8 дэлегатаў, у тым ліку і я. У той час я працаваў загадчыкам аддзела школьнай моладзі і піянераў ЦК камсамола Беларусі, усё сваё жыццё быў звязаны з дзецьмі.